Ste chytrejší ako piatak?

Ste chytrejší ako piatak? bola súťažná kvízová hra, ktorú vysielala TV Markíza. V origináli sa relácia volala „Are You Smarter Than a 5th Grader?“ a v USA ju s veľkým úspechom vysielala televízia FOX. Režisérom projektu bol Peter Majeský, moderátorom Peter Marcin. Relácia mala na Slovensku premiéru 8. júla 2007. Show bola taktiež vysielaná v Česku na televízii Nova, v Kanade na kanáli Global, na Strednom východe na Dubai TV a v Nemecku na kanáli Sat.1, kde sa volala Das weiß doch jedes Kind! ().

Hra mala jednoduché pravidlá: jeden súťažiaci odpovedal na 10 otázok + jednu bonusovú. Otázky zahŕňali učivo od prvej po piatu triedu (posledná bonusová obsahovala učivo zo šiestej triedy). Každou správnou odpoveďou sa navyšovala získaná suma, najvyššou možnou sumou bolo 1 000 000 korún.

 Pravidlá 
 súťažili dospelí súťažiaci, ktorý si z triedy piatich piatakov vyberali deti ako „spolužiakov"
 jeden „spolužiak" mohol pomáhať iba pri 2 otázkach – nerozhodovala pri tom skutočnosť, či súťažiaci použil ťahák alebo nie
 súťažiaci mali k dispozícii tri ťaháky
 pokiaľ sa súťažiaci rozhodol o dobrovoľný odchod zo súťaže a chcel si odniesť finančnú výhru, musel povedať: „Nie som chytrejší ako piatak!" rovnako to musel povedať aj súťažiaci, ktorý odpovedal nesprávne a zo súťaže vypadol
 súťažiaci si mohol vybrať z 10 okruhovv ľubovoľnom poradí a obťažnosti, až po prečítaní otázky sa rozhodol, či ide odpovedať alebo hru ukončí
 posledná miliónová otázka bola z učiva pre 6. ročník, pri nej sa nemohli používať žiadne ťaháky, aj keby im nejaké ostali

 Ťaháky 
 Ukáž: súťažiaci videl, akú odpoveď spolužiak napísal a rozhodol sa, či s ňou súhlasí alebo nie.
 Opíš: súťažiaci súhlasil s odpoveďou spolužiaka bez toho, aby ju videl.
 Zachráň ma: pokiaľ súťažiaci odpovedal nesprávne a spolužiak dobre, dospelého súťažiaceho zachránila správna odpoveď spolužiaka a postupoval ďalej.

Kategória:Televízne relácie TV Markíza